Dobrý deň,

dňa 23.7.2024 bola obstarávateľskej organizácií doručená žiadosť o vysvetlenie:

Otázka záujemcu:

,,Dobrý deň,

V bode 4.2 Zmluvy o poskytovaní služieb uvádzate, že cena za poskytnutie služby je stanovená vo forme jednorazovej platby, avšak v bode 4.1.3. Prílohy č. 1\_Opis predmetu zákazky je uvedené, že fakturácia bude vykonávaná mesačne.

Máme teda ako záujemca chápať, že faktúra na celú sumu bude vystavená po odovzdaní diela (v momente začatia poskytovania podpory na dobu 36 mesiacov), alebo požadujete mesačnú fakturáciu počas celej doby trvania zmluvy? Mohli by sme požiadať o vysvetlenie tohto nesúladu v súťažných podkladoch?

Ďakujem.

*Odpoveď obstarávateľa:*

*Fakturácia poskytnutých služieb bude tak ako je uvedené v bode 4.2 Zmluvy o poskytovaní služieb - Cena za poskytnutie služby je stanovená vo forme jednorazovej platby. Jednorazová platba pokrýva všetky a akékoľvek náklady Poskytovateľa v rámci poskytovania Služby, a to bez ohľadu na množstvo prác, ktoré bude potrebné pri implementácii.*

*V opise v bode 4.1.3. je nesprávne uvedené že „Fakturácia je vykonávaná mesačne“. Fakturácia bude vo forme jednorazovej platby, tak ako je uvedené v zmluve v bode 4.2*

*V prílohe č.1 opise predmetu zákazky v bode 4.1.3 pôvodné znenie:*

Fakturácia je vykonávaná mesačne, pričom prílohou faktúry je report (výkaz):

* vykonaných Službách podpory prevádzky a údržby obsahujúci štatistiku (prehľad) a parametre poskytnutých služieb,

o vykonaných Službách podpory aplikačného programového vybavenia a systémového softvéru evidovaných v Helpdesku uzatvorených v danom mesiaci

*V prílohe č. 1 v opise predmetu zákazky v bode 4.1.3 nové znenie:*

**Akceptácia je vykonávaná mesačne, pričom prílohou akceptácie je report (výkaz):**

* vykonaných Službách podpory prevádzky a údržby obsahujúci štatistiku (prehľad) a parametre poskytnutých služieb,

o vykonaných Službách podpory aplikačného programového vybavenia a systémového softvéru evidovaných v Helpdesku uzatvorených v danom mesiaci

Za prípadne komplikácie sa vopred ospravedlňujeme.

obstarávateľ

**Príloha:** Príloha č. 1 opis predmetu zákazky